2009. szeptember 3-án Stefano Domenicali, a Scuderia Ferrari csapatfőnöke bejelentette, hogy az olasz nagydíjtól Fisichella veszi át az előző két futamon gyengén teljesítő Luca Badoer helyét, aki a sérült Felipe Massa helyett versenyzett. Ezzel egy időben bejelentették, hogy a következő évben az olasz gárda teszt- és tartalékpilótája lesz. A szerződésében létezik egy olyan kitétel, hogyha kap ajánlatot, akkor versenyezhet más csapatnál, ám ha szükséges, akkor álljon a Ferrari rendelkezésére.